Mediji na Kosovu objavili su da je specijalni izaslanik predsednika Donalda Trampa za dijalog između Beograda i Prištine i američki ambasador u Berlinu Ričard Grenel imao oštru polemiku sa kosovskim premijerom Aljbinom Kurtijem, kao i predsednicom parlamenta Kosova Vjosom Osmani i da im je saopštio da su SAD odlučile da otkažu sve glavne investicione projekte na Kosovu dok kosovska vlada ne bude ukinula takse na srpsku robu. Naglasio je da on i predsednik Tramp imaju isti stav prema taksama, koje moraju da budu ukinute bez ikakvih uslovljavanja.\nU kabinetu Grenela rekli su za "Blic" da "nikada nije bilo govora o otkazivanju već postojećih projekata". Ipak, "Blicu" je u diplomatskim krugovima iz Vašingtona rečeno da Kosovo ne može da očekuje nove investicije sve dok su tarife na snazi.\nGrenel insistira da se kosovski problem rešava ekonomijom\n- I ranije smo rekli da SAD ne mogu da investiraju ako su tarife i dalje na snazi. To jednostavno nije pravo, zdravo ekonomsko okruženje za investicije. Američke kompanije nisu zainteresovane za investicije ako su tarife na snazi jer ih to sprečava da se bave svojim poslom. Ambasador Grenel je to ponovio, a opet kažemo da ne možemo da pokrećemo projekte ako su tarife i dalje na snazi. Takva je priroda posla - kazali su za "Blic" diplomatski izvori.\nI sam ambasador Ričard Grenel, specijalni Trampov izaslanik za pregovore o Kosovu, jasno je pre dva dana predočio političkim liderima Kosova i Srbije da američka ulaganja neće imati očekivan efekat ukoliko su carine i dalje na snazi. Dik Kastin, portparol specijalnog izaslanika Bele kuće za dijalog Beograda i Prištine, naveo je da Grenel neprekidno ukazuje na to da carine štete ekonomiji Kosova i šalju lošu poruku privatnom sektoru da Kosovo nije dobro mesto za poslovanje.\n- Vlasnici kompanija unutar Kosova, od kojih su neke i američke, informisali su ga da carine štete njihovom poslovanju. Njihova zamena drugim vidom barijera, nazivajući ih recipročnim, biće kontrapodruktivna u otvaranju radnih mesta za mlade - preneo je Kastin Grenelove reči.\nOvim se još više pojačava pritisak na premijera Kosova Aljbina Kurtija, ne da suspenduje, već da povuče takse i to bez uvođenja reciprociteta. Jer, dan ranije Grenel je na Kurtijevu objavu da bi mogao da ukine takse jedino uz primenu reciprociteta oštro stavio do znanja da ne gleda blagonaklono na to, i da bi takse morale konačno da budu ukinute kako bi investicije bile pokrenute. Sve je jasnije da će Kurti morati tako i da postupi, iako je nekadašnji premijer Ramuš Haradinaj u tom slučaju najavio demonstracije.\nOve direktne poruke SAD prokomentarisao je i ministar trgovine Rasim Ljajić, i ocenio kao važnu poziciju Amerike da se takse na robu iz centralne Srbije ne mogu zameniti novim barijerama.\nTači zahvalio Trampu: Pod vašim vođstvom konačni sporazum sa Srbijom je blizuGrenel: Ima napretka, ali je dug put ka normalizaciji odnosa\n- Ako se ukinu takse, a uvedu recipročne mere, značilo bi da smo ukinuli jednu a postavili tri nove barijere, zato je važna pozicija SAD da takse budu ukinute i da počne dijalog o otvorenim pitanjima, što je pozicija prihvatljiva za Srbiju - rekao je Ljajić.\nPodsetio je i da takse, osim što su potpuno zakočile dijalog, nisu zaustavile samo promet robe iz Srbije i BiH, već i sve regionalne inicijative.\n- Ako bi Priština uvela reciprocitet, a ukinula takse, s jedne strane to bi bilo izlaženje u susret SAD, a s druge bi značilo uvođenje novih barijera koje sprečavaju promet robe, ali ako se to desi, tamo smo gde smo i bili - rekao je Ljajić.\nRasim Ljajić: Aljbin Kurti uporno pominje da će "takse zameniti reciprocitetom", ali bi to samo donelo nove barijere\nDodao je i da niko sa sigurnošću ne može da kaže na šta se odnose mere o kojima Kurti priča, osim što je naveo da se radi o ekonomskim, trgovinskim i političkim merama, i dodaje da je Kurti navodio nepriznavanje sertifikata.\n- Priznavali smo sva dokumenta koja imaju statusno neutralnu poziciju, nismo mogli da priznamo ona sa Republike Kosovo jer nije u duhu sa statusno neutralnim nazivima i dogovorima. Srbija nije mogla da prihvati ni fakture na kojima je pisalo roba namenjena RK. Verujem da je interes privrednika na obe strane da sarađuju, da roba ide i u jednom i u drugom pravcu. Nismo uvodili nikakve recipročne mere. Smatramo da je ekonomski momenat važan ne samo za dijalog, već i za stvaranje povoljnije atmosfere u kojoj će se voditi razgovori - rekao je Ljajić.\nGeneralni sekretar Ministarstva spoljnih poslova Srbije Veljko Odalović ocenio je da je ukidanje taksa veliki izazov za Kurtija.\n- Čini mi se da su nikad jasnije poruke stigle u Prištinu, do sada su po pravilu poruke koje su iz tih centara ovako glasno dolazile bilo poštovane i verujem da će se ovih dana naći to rešenje, da će ta odluka biti doneta. To što Kurti ima problem kako da to za unutrašnju upotrebu prikaže pominjući reciprocitet, za koji ni on ne zna šta znači, i bilo čega onoga što bi mogao da predstavi da će biti benefit koji će on dobiti ako donese takvu odluku, njihova je unutrašnja stvar - kazao je Odalović.\n- Takse za posledicu imaju jedan dodatno pogoršan ionako težak položaj i Srba i Albanaca koji žive na Kosovu. Uvedene su na robu iz Srbije, gde su najveću štetu imali trgovci, pa Albanci koji su tradicionalno bili usmereni na srpsku robu, koju je zamenila roba slabijeg kvaliteta, kao i naša privreda i država. Ovo je trenutak za Aljbina Kurtija da smogne snage, bez obzira na najavljene proteste i otpore, da ukine takse - zaključio je Odalović.\nUkidanje taksa dovelo bi do pokretanja dijaloga, a portparol šefa diplomatije EU Peter Stano rekao je da je za to potrebno da se uspostavi potpuno poverenje između Prištine i Beograda i da se obe strane vrate u situaciju u kojoj je dijalog moguć.\n- Tokom svoje posete Kosovu i Srbiji, visoki predstavnik Žozep Borel ukazao je da su stvari poput taksa Kosova i pojedine diplomatske aktivnosti Srbije stvorili nepotrebne tenzije između Beograda i Prištine i da obe strane treba da se vrate u situaciju kada je dijalog bio moguć. I Beograd i Priština imaju odgovornost da obezbede brz nastavak pregovora - naglasio je Stano.\nU Minhenu ćemo proceniti koji su dalji koraci Prištine\nO taksama i njihovom povlačenju će verovatno biti reči i na Bezbednosnoj konferenciji, koja se danas i sutra održava u Minhenu. Predsednik Aleksandar Vučić najavio je da će taj samit biti od velikog značaja za Srbiju "jer ćemo bolje moći da procenimo šta su dalji koraci prištinske vlade, šta su koraci Nemaca, Amerikanaca i svih ostalih u međunarodnoj zajednici".\n- Očekuje me prvo susret sa Grenelom - rekao je Vučić za "Sputnjik", navodeći da je u Minhenu veoma zgusnut raspored, sa mnogo panela, bilaterala, sastanaka sa nemačkim poslanicima, američkim senatorima i kongresmenima, predsednicima vlada.\nPlaniran je susret Vučića sa Ričardom Grenelom, Filipom Rikerom i američkim senatorima\nGrenel je, kako je rekao, "čovek velike energije, izuzetnog entuzijazma i ambicije".\n- Šta će biti na tapetu, videćemo, verovatno će na tom zajedničkom panelu u Minhenu na kom prisustvujem, biti prisutan i Kurti, pa ćemo videti kakva će atmosfera biti i kako će to izgledati. Ne mislim da će biti dostupno za javnost, ali sam ću, čini mi se, bolje moći da ocenim u kom smeru mogu dalje da teku razgovori. Posle toga će bolje moći da se proceni šta su dalji koraci prištinske vlade, Nemaca, Amerikanaca i svih ostalih u međunarodnoj zajednici - kazao je Vučić.


Da li je Cefta u sadašnjem obliku mrtva, treba li nova | Novosti.rs\n24. 03. 2019. u 15:28\nIlustracija / Foto Nenad Živanović\nIzvoz je iznosio 3,2 milijarde evra, što predstavlja rast od 5,8 odsto u odnosu na 2017. godinu, i to je najviše od 2006, od kada Cefta postoji.\nUvoz je prošle godine iznosio 958 miliona evra, i to je rast od 13,7 odsto u odnosu na 2017. godinu, a pokrivenost uvoza izvozom dostigla je 339,5 procenata.\nNajvažniji trgovinski partneri Srbije u CEFTA kako u izvozu, tako i uvozu su Bosna i Hercegovina, Crna Gora i Makedonija.\nMeđutim, ministar trgovine, turizma i telekomunikacija Srbije Rasim LJajić ocenio je ove nedelje da je, objektivno, Centralno-evropski sporazum o slobodnoj trgovini (Cefta) "na infuziji i zahteva oporavak da bi se održao u životu".\nLJajić je izjavio da je posle uvođenja taksa od 100 odsto na srpsku robu na KiM i drugih vancarinskih barijera doveden u pitanje ovaj sporazum iz 2006. godine.\nMinistar je dodao da Srbija zbog nemogućnosti plasmana svoje robe na KiM dnevno gubi oko milion evra.\nOn je pomenuo mogućnost formiranja neke vrste "Cefte plus", ali je dodao da je teško da ijedan sporazum može da zaživi bez podrške Evropske unije.\n"Potrebno je sva otvorena pitanja staviti na sto, otkloniti barijere u trgovini, usaglasiti sertifikate, liberalizovati tržište radne snage", smatra LJajić.\nOn je ukazao i na velike gubitke zbog dugog čekanja tokom prevoza robe na graničnim prelazima.\nDa se Cefta pokazala prevaziđenom i da bi trebalo preći na neku novu fazu, čulo se i na jednom od panela na nedavno održanom Kopaonik biznis forumu.\nPredsednik Privredne komore Srbije Marko Čadež rekao je da bi trebalo zapitati se želi li se zajednicko ekonomsko područje ili ne.\n"Pravljenje dodatnih ekonomskih planova, a da nemate nikakvu arhitekturu koja to treba da sprovede, nema smisla. Cefta je prevazidena, treba da pređemo u neku novu fazu, ako hoćemo da pravimo jedinstvenu ekonomsku politiku", rekao je tada Čadež.\nOn je naveo da bi trebalo napraviti novi sveobuhvatan sporazum u kome će biti rešena sva pitanja u pogledu svega onoga što čini jedinstveno tržiste.\n"To je onda novi sprazum, jer je Cefta pomogla i unapredila stanje onda kada je bilo problematično ", rekao je Čadež.\nOn je dodao da su pivredne komore u dijalogu s vladama, i da politički postoji volja za povezanim ekonomijama.\nČadež je rekao da Srbija nema spreman odgovor na poitanje šta želi od regionalnog područja, kao ni koja dokumenta želi da se sinhronizuju.\nKao samo jedan primer neusaglašenosti naveo je razlicito radno vreme fitosanitarnih službi na graničnim prelazima, zbog čega se gubi vreme i dovodi do toga da roba ne može da se carini istog dana.\nPredsednik Makedonske privredne komore Branko Azeski je ocenio da se Cefta pokazala kao promašaj, odnosno da je "mrtva". On smatra da je potreban novi oblik organizacije i saradnje izmedu država regiona koji će eliminisati slabosti Cefte, odnosno da je vreme za novi aranžman pod pokroviteljstvom EU.\nKako kaže, u Briselu treba da se dogovori nova vrsta sporazuma, a države koje ga ne budu poštovale moraju da snose sankcije.\n"Novi mehanizam treba da se izgradi tamo, da se potpiše i da se ljudi osećaju odgovorno. EU bi bila garant tog procesa. Imamo problem izmedu clanica Cefte i nemamo mehanizam da se to prevaziđe. Mislim da treba da se rodi nešto novo, neki novi oblik organizacije i saradnje, koji ce eliminisati slabosti Cefte. Vlade ne mogu da vuku neodgovorne poteze i da za to ne snose odredene sankcije", rekao je Azeski.\nPrema njegovim rečima, ako se nastavi ovako, daje se signal Briselu da zemlje Cefte nisu spremne da međusobno sarađuju, da nisu na nivou zadatka i nisu sposobne da se nosee s tim.\nNa Kopaonik biznis forumu naveo je i primer da kada jedan kamion kad kreće iz LJubljane prolazi kroz četiri različita sistema, a da će onaj koji nema te prepreke stići jedan dan ranije, što je, ističe, velika stvar u biznisu.


Vojnici odlaze, pretnja rata ostaje - Svet - Dnevni list Danas\nPočetna » Svet » Vojnici odlaze, pretnja rata ostaje\nPosle odluke Džozefa Bajdena o povlačenju trupa iz Avganistana\nI. Š. M.15.04.2021. 23:13\nIspod linije siromaštva živi više od polovine stanovnika: Mali skupljači otpada za reciklažu u Džalalabadu Foto: EPA-EFE/ GHULAMULLAH HABIBI\nNajavljeno povlačenje snaga NATO posle dve decenije iz Avganistana koje bi trebalo da se odvija fazno počev od 1. maja i da se završi simbolično 11. septembra, na dan kada se obeležava dvadeset godina od terorističkih napada na Njujork i Vašington, izaziva bojazni jer, ocene su, „strane trupe nisu dobile rat, ali ni donele mir“.\nKaže se da bi strani vojnici ipak bili ključni garant u teškim predstojećim pregovorima sa talibanima. Vojni stratezi ukazuju da Avganistan ostaje u haosu i da postoji pretnja od građanskog rata.\n„Vreme je za okončanje najdužeg rata i da se američke trupe vrate kući. Povlačenje će biti bezbedno i potpuno usklađeno sa saveznicima NATO. To možda nije nešto o čemu sam ja kao predsednik pregovarao – ali su Sjedinjene Države dogovorile“, izjavio je u sredu predsednik SAD Džozef Bajden.\nDok je Bajden težio potpunom povlačenju vojnika iz Avganistana, najviši vojni čelnici zalagali su se za zadržavanje malog američkog vojnog prisustva na terenu koje bi činile snage za specijalne operacije i savetnici, obrazlažući da je potrebna snaga od nekoliko hiljada vojnika da bi držali talibane pod kontrolom i da bi sprečili da Avganistan ponovo postane utočište za teroriste, stoji u izjavi devet bivših i sadašnjih američkih vojnih zvaničnika, prenosi portal politico.com. Ipak, kako se navodi, Bajden i njegovi najviši zamenici za nacionalnu bezbednost su doneli konačnu odluku.\n„Predsednik Bajden se složio da su to zabrinjavajuće stvari ali da nisu toliko važne kao okončanje američkog učešća, pa su svi ućutali“, prenosi portal izjavu Kori Šejk, direktorke odseka za spoljne i odbrambene politike pri institutu Amerikan enterprajz.\nNa pitanje novinara u središtu NATO-a u sredu da li vojska podržava odluku o povlačenju, američki ministar odbrane Lojd Ostin rekao je da je proces donošenja odluka bio „inkluzivan“.\n„Njihov glas se čuo i njihove brige su uzete u obzir dok je predsednik donosio odluku“, rekao je Ostin.\n„Odluka je doneta, pozivam ih da vode svoje snage kroz ovu tranziciju“, dodao je.\nTalibani, s druge strane, žele skori kraj strane okupacije i ukidanje svih sankcija.\nJedan predstavnik talibana napisao je na Tviteru da očekuje poštovanje sporazuma iz Dohe iz februara 2020. kojim je bivši američki predsednik Donald Tramp najavio povlačenje do 1. maja.\nInače, kako je napisao, „moglo bi da bude problema“.\nNajavljuju da neće prisustvovati mirovnoj konferenciji u Istanbulu naredne sedmice, niti bilo kakvim pregovorima dok poslednji strani vojnik ne napusti zemlju.\nAmerički predsednik je istakao da će u slučaju napada talibana tokom povlačenja američkih vojnika „uzvratiti svim raspoloživim sredstvima“.\n„Ovo nije kraj, ovo je početak novog poglavlja“, rekao je generalni sekretar NATO Jens Stoltenberg ukazujući da odluka o povlačenju nije bila laka ali da je vreme da „Avganistanci sami izgrade trajni mir“.\nTokom vojne misije u Avganistanu poginulo je više od 3.500 vojnika alijanse, dok je više od 20.000 ranjeno. „Nikada nećemo zaboraviti solidarnost NATO“, rekao je šef američke diplomatije Entoni Blinken.\nOn je obećao Avganistancima diplomatsku podršku, dok je Ostin dodao je da će Amerika nadalje podržavati delove avganistanske vojske i vazdušne snage tako što će im isplaćivati plate.\nBez toga, rekao je Ostin, tamošnja armija bi brzo propala.\nU američkoj obaveštajnoj zajednici ima mišljenja da bi plan za povlačenje američkih vojnika iz Avganistana mogao da podstakne terorističke organizacije poput Al Kaide i Islamske države da obnove snage potrebne za napad na SAD, prenosi Glas Amerike.\n„Kada se SAD i koalicione snage povuku, pojaviće se značajan rizik“, rekao je Vilijam Berns, šef CIA.\n„Oslabiće mogućnost američke vlade da reaguje na pretnje. To je jednostavno činjenica“, istakao je Berns uz opasku da će Al Kaida i Islamska država u Avganistanu nastaviti da obnavljaju kapacitete kako bi napali američke mete, bilo u regionu, na Zapadu ili u SAD.\nIpak, Berns je rekao da trenutno nijedna od pomenutih terorističkih organizacija nema kapacitet da napadne Ameriku.\nDirektorka Nacionalnih obaveštajnih službi Avril Hejns rekla je u Kongresu da su pretnju iz Avganistana zasenile one iz Kine, Rusije, Irana i Severne Koreje.\nProcenjuje se, ipak, da su decenije borbe protiv terorizma doprinele da se oslabi vođstvo Al Kaide, kao i njihovo prisustvo u Avganistanu.\nSmatra se da je lider te organizacije Ajman al Zavahri, koji se skriva, lošeg zdravlja, a da su njegovi zamenici ubijeni. Američke obaveštajne službe tvrde da Al Kaida ima manje od 200 pripadnika u Avganistanu.\nAli, upozorava se da bi Al Kaida sigurno rado videla povlačenje američke vojske i to prepoznala kao šansu za obnovu.\nPojedini procenjuju da je nužno izvršiti veliki pritisak na talibane, ali i avganistanske političare, i uključiti važne države regiona poput Indije i Pakistana, i sile poput Rusije i Kine kako „avganistanski narod ne bi sasvim izgubio svoju domovinu“.\nZemlje koje su najviše angažovane u Avganistanu su Sjedinjene Države, Nemačka, Turska, Velika Britanija i Italija.\nPrema podacima CIA, očekivani životni vek u Avganistanu je za muškarce 53, a za žene 54 godina. Na hiljadu stanovnika ima 0,28 lekara, a realni BDP po glavi stanovnika je 2.065 dolara. Ispod linije siromaštva živi 54,5 odsto stanovnika.\n„U proteklih 12 godina nosio sam sa sobom kartu koja me podsećala na tačan broj američkih vojnika ubijenih u Iraku i Avganistanu“, rekao je Džozef Bajden, napominjući da je prvi predsednik za 40 godina da mu je dete bilo na službi u ratnoj zoni. Bajdenov pokojni najstariji sin Bo bio je pripadnik Nacionalne garde Delavera i raspoređen je u Irak 2008. „Rat u Avganistanu nikada nije trebalo da bude poduhvat više generacija. „Napadnuti smo. Krenuli smo u rat sa jasnim ciljevima. Postigli smo te ciljeve. Bin Laden je mrtav, a Al Kaida degradirana“, rekao je američki lider. Bivši predsednik SAD Barak Obama u svojim memoarima opisao je da je Bajden, koji je tada bio potpredsednik, „video Avganistan kao opasnu močvaru“.\nAmerička vojskaDžo BajdenSADSjedinjene Američke DržaveKabul\nPredsednik Socijaldemokratske partije BiH Nermin Nikšić pozvao je poslanike Skupštine Crne Gore koji su glasali za Rezoluciju o genocidu u Srebrenici da budu njegovi gosti u bilo kojem delu Bosne i Hercegovine.


2021-11-18 11:27:22 0 komentara Autor: Agroinfo.rs\nPostavljanjem kamena temeljca od strane predsednika opštine Kula, Damjana Miljanića i Zorana Račića, vođe projekta i suvlasnika kompanije BFV-Processing of Tomato and Fruits doo Kula označen je početak radova na ovom postrojenju čiji je rok za završetak 1. maj 2022. godine, dok će se 15. maja pokrenuti nova proizodnja.\nOvde će se, prema planu, sledeće godine prerađivati 50.000 tona paradajza.\nJedan pogon za preradu paradajza je kapaciteta oko 30.000 tona svežeg paradajza, gde se kao gotov proizvod dobija tomato masa, odnosno paradajz pire, gde je predviđena proizvodnja oko 5.000 tona, objasnio je Račić.\nOn je takođe istakao da je ovojedinstven projekat koji ne radi niko u Srbiji, pa je u tome njihova šansa. Planirano je da se projekat dalje širi, a uključio se i Tetra Pak sa tri miliona evra kako bi pomogao proizvodnju. Ukupna vrednost ovog projekta je 11 miliona evra.\nТагови: paradajz,fabrika,Investicije,kula,fabrika za preradu paradajza,


Srpski Fresh AgTech nastavlja da efikasno digitalizuje poljoprivredu\nAplikaciju Map My Apple iza koje stoji pomenuti startap samo u 2020. godini preuzelo je 1.000 korisnika koji su je prepoznali kao kvalitetnu digitalnu pomoć za poljoprivrednike u kriznim situacijama. Oni su, zahvaljujući ovom rešenju, uspeli da prevaziđu različite probleme kada agronomi i konsultanti nisu mogli lično da dolaze u obilaske voćnjaka, a iz ovog startapa (čiju smo priču otkrili još u martu mesecu), smatraju da su na taj način doprineli da poljoprivrednici ne osete posledice korona virusa kad je reč o kontroli voćnjaka i očuvanja kvaliteta proizvodnje.\nPomenutu aplikaciju Fresh Agriculture Technologies predstavio je i u Brazilu, a ove godine učestvovali su i u Google Start Up akceleratoru gde su imali priliku da rade na usavršavanju svog biznis modela.\nOsim toga, ovaj startap našao se i na listi top 500 svetskih preduzetničkih talenata na svetu koji inoviraju u oblastima tehnologije hrane, poljoprivrede i održivost, koju sprovodi organizacija Forward Fooding inspirisana listom Fortune 500. Sa Jovanom Đorđić, marketing menadžerkom ovog startapa, razgovaramo o tome šta se sve dogodilo od našeg poslednjeg razgovora i o daljim planovima ovog tima.\nEfikasnost aplikacije u realnim uslovima kao merilo pravog uspeha\n“Uvek se trudimo da budemo u toku sa svetskim događajima u oblasti poljoprivrede i proizvodnje jabuke, što se ni ove godine nije promenilo bez obzira na novonastale okolnosti”, započinje Jovana razgovor za Netokraciju.\nKako nam je otkrila, još jedan od značajnijih događaja za ovaj tim u toku 2020. godine bilo je i online prisustvo na najvećem događaju u industriji proizvodnje jabuke, na sajmu InterPoma, gde su izabrani među top 10 startapa, dobivši tako priliku da predstave MapMyApple u okviru hub-a Interpoma Connects Future. Međutim, naša sagovornica posebno izdvaja pomenutu listu Forward Fooding-a:\nNaći se na listi sa ovakvim svetskim startapima za nas predstavlja jedno veliko priznanje. Imajmo u vidu da je u poljoprivredi najbitnije izgraditi poverenje sa vašim korisnicima, koje često ume da traje i godinama, pa će ovakav uspeh sigurno doprineti boljoj prepoznatljivosti našeg rešenja među današnjim poljoprivrednicima.\nTakođe, ovakav uspeh je pre svega “spotlight” na naše rešenje, a ako uzmemo u obzir da je godišnji rast investicija u agtech startape u svetu od 16 godine 70% YoY, za nas ovo podrazumeva i veću pažnju stranih investitora i otvaranje novih tržišta.\nIpak, sve ovo ne bi bilo moguće bez tima koji je značajno doprineo da ovaj startap zabeleži lepe uspehe u tekućoj godini, Jovana nam je otkrila da se tim nije promenio od našeg prvog razgovora:\nUkupno nas je sedam i imamo ljude različitih zanimanja – od agronoma, preko programera do marketing stručnjaka. Planiramo posebno razvoj tima na tržištu južne “polulopte” zbog prodaje koja zahteva prisutnost u slučajevima kada je neophodno otići na teren ili brzo odgovoriti korisniku. Što se tiče tima u Srbiji, mi smo uvek otvoreni da primimo u tim mlade ljude koji imaju znanje, ideje i motivaciju da naukom i tehnologijom transformišu trenutno stanje u poljoprivredi.\nVeliki planovi za startap i van granica zemlje\nU nastavku razgovora Jovana nam je otkrila više detalja o tome da li iz ovog startapa u narednom periodu planiraju da razvijaju i neka nova rešenja na polju digitalne poljoprivrede. Naša sagovornica kaže da je tim uvideo da postoji potreba tržišta agronoma i konsultanata za digitalnim rešenjem koje će im omogućiti da opsluže veći broj proizvođača a da ujedno ubrzaju posao prepisivanja tretmana i da zamene sveske i excel tabele jednim preglednim alatom gde će imati pristup svemu:\nTo je kod nas još uvek netaknuto tržište i planiramo da krenemo u tom pravcu jer naša vizija je da želimo da napravimo revoluciju u poljoprivredi i osnažimo poljoprivrednike a pored njih i agronome da preciznije, lakše i brže obavljaju svakodnevne poslove!\nKomentarišući upravo tržište poljoprivrede u Srbiji i otvorenost poljoprivrednika ka usvajanju novih tech rešenja, Jovana kaže da je pre svega pandemija nametnula svima, pa tako i poljoprivrednicima, imperativ da pronađu digitalne načine da održe svoje poslovanje i prilagode se novim trendovima.\nOno što je glavni cilj i benefit ove aplikacije jeste da omogući poljoprivrednicima uštede tokom gajenja i održavanja voća.\n“Otuda je i MapMyApple u ovim trenucima bio podrška proizvođačima da prevaziđu nedostatak izazvan smanjenim prisustvom agronoma na parceli i samim tim smanjili su rizik od nepoznatih okolnosti poput vremena i bolesti koje mogu da ih iznenade ukoliko nisu pod nečijom budnom kontrolom”, smatra Jovana i dodaje:\nTehnologija ni danas ne može da zameni čoveka na polju i čovek će uvek biti potreban u voćnjaku, ali ono što mi garantujemo da tehnologija može je da prikupi i obradi znatno veći broj faktora nego što je čovek u stanju i na bazi toga i mašinskog učenja da prepozna kad postoji rizik bez da smo mi u tom momentu u voćnjaku i pratimo stanje lično.\nNa samom kraju, naša sagovornica nam je otkrila i šta iz Fresh AgTech-a spremaju u narednom periodu, kao i koji su im planovi. Kako kaže, u narednim godinama ideja je da njihove tehnologije postanu u celom svetu dostupne i da razviju precizne algoritme za svaki voćnjak na svetu. Osim toga, ono što bi za njih bio idealan scenario jeste da dovoljno edukuju poljoprivrednike o značaju korišćenja tehnologije i na taj način im pomognu da postignu veće uštede i veće prinose u isto vreme.\n“Nastavićemo da radimo i na sklapanju saradnji sa univerzitetima i udruženjima, da pratimo trendove i bitne događaje na sceni poljoprivredne industrije i osluškujemo potrebe tržišta kako bismo stalno unapređivali tehnologiju”, zaključila je Jovana. A mi se nadamo da ćemo opet imati priliku da razgovaramo o njihovim uspesima koji bi mogli da budu i van granica Srbije, pa i Balkana.


POČELO VELIKO FOTO-TAKMIČENJE TRAGOM DUŠE 2020\nTragom duše 2020 je fotografsko takmičenje, tematski usmjereno ka prikupljanju fotografija prirodnih i nepokretnih kulturno-istorijskih dobara Republike Srpske. Tokom avgusta i septembra učesnici će imati priliku da pošalju svoje fotografije i nadmeću se za vrijedne nagrade. Ukupan nagradni fond iznosi 2.400,00 KM.\nŽiri sastavljen od stručnjaka iz relevantnih oblasti izabraće 20 najboljih autorskih fotografija u dvije kategorije, prirodna dobra i nepokretna kulturna dobra, koje će javnosti biti predstavljene u drugoj polovini oktobra 2020. godine. Prvih šest fotografija, po tri iz obe kategorije, će biti nagrađeno novčanim nagradama.\nDetaljne informacije o samom projektu i o načinu učestvovanja dostupne su na zvaničnom sajtu takmičenja: td.wikimedia.rs.ba.\nDodatne informacije dostupne su na broj telefona +387(0)65/089774- Bojana Podgorica koordinator projekta ili putem mejla tragom.duse@wikimedia.rs.ba i info@wikimedia.rs.ba


“Od Amerikanaca sam dobio informaciju o sankcijama Dodiku” – Haber.ba\n“Od Amerikanaca sam dobio informaciju o sankcijama Dodiku”\nPremijer Srbije Aleksandar Vučić je rekao da je od Amerikanaca dobio informaciju da će SAD da uvedu sankcije predsjedniku bh. entiteta Republike Srpske Miloradu Dodiku i naglasio da se Srbija tome neće pridružiti.\n“Od Amerikanaca sam dobio informaciju da će tako nešto da se dogodi. Nisam dobio informaciju o sadržaju i o tome kakve se sve sankcije protiv predsjednika (bh. entiteta) Republike Srpske uvode”, rekao je Vučić u Davosu za “RTS“…\nNa pitanje da li će se Srbija prodružiti sankcijama, jer je to poziv Amerike, Vučić je rekao da to nije realno i da se to neće dogoditi.\n“Naravno, Vlada je ta koja kao kolegijalni organ odlučuje. Lično, prosto, ne znam kako da vam odgovorim… Da mi kažemo da Srbija zamrzava imovinu predsjedniku (bh. entiteta) Republike Srpske i da mu ne damo da doputuje u Beograd. Nije realno i to se neće dogoditi”, poručio je Vučić.\nTeme:Aleksandar Vučić, crna lista, Milorad Dodik, SAD, sankcije


EU dodeljuje 5,4 mil EUR bespovratne pomoći za prekograničnu saradnju Srbije i BiH - Prijava projekata do 16. novembra - Edukaplus\nEU dodeljuje 5,4 mil EUR bespovratne pomoći za prekograničnu saradnju Srbije i BiH – Prijava projekata do 16. novembra\nU okviru IPA programa prekogranične saradnje Srbije i Bosne i Hercegovine 2014-2020, za koji je EU izdvojila 14 mil EUR, u toku je prvi javni poziv za dostavljanje predloga projekata.\nU prvoj fazi ovog programa koji je otvoren do 16. novembra 2017. korisnicima će biti na raspolaganju 5,4 mil EUR, a projekti koji mogu biti prijavljeni odnose se na oblasti zaštite životne sredine i promocije biodiverziteta za koje je predviđeno 3,6 mil EUR, kao i promocije kulturnog identiteta za koje je izdvojeno 1,8 mil EUR.\nKako je navedeno u pozivu, u okviru projekata unapređenja održivog planiranja u oblasti životne sredine i podsticanja biodiverziteta potrebno je da se zaštite rečni slivovi Save i Drine. Takođe, jedan od planiranih ciljeva je i veća efikasnost javnih službi u upravljanju čvrstim otpadom i otpadnim vodama.\n– Rezultati koji se očekuju sprovođenjem ovih projekata su podizanje nivoa svesti o izvorima zagađenja vode, informisanje građana i preduzeća o održivom ponašanju u oblastima čvrstog otpada i zaštite vode, zatim stvaranje administrativnih i prostornih uslova za održivo upravljanje čvrstim otpadom i otpadnim vodama, kao i obuka i povećanje kapaciteta osoblja u javnim komunalnim preduzećima – navodi se u pozivu.\nKada je reč o jačanju kulturnog identiteta programskog područja, očekivani rezultati su prekogranično održavanje kulturnih i sportskih događaja, simpozijuma i radionica. Takođe, u okviru jačanja kulturnog identiteta cilj je i bolje očuvanje istorijskog i prirodnog nasleđa i tradicije.\n– Ovo bi se postiglo posebnim stručnim intervencijama usmerenim na zaštitu i promociju istorijskog nasleđa i kulturnih tradicija, zatim malim infrastrukturnim radovima na restauraciji i očuvanju istorijskih ili umetničkih lokacija. Očekivani rezultati su i razvoj novih i unapređenje postojećih muzejskih kolekcija i izložbi, kao i umrežavanje između različitih sektora u cilju efikasnije i atraktivnije turističke ponude – stoji u pozivu.\nProgram je u Srbiji usmeren na gradove i opštine Sremskog, Mačvanskog, Zlatiborskog i Kolubarskog okruga.\nProjekti mogu trajati između 12 i 18 meseci, a u prvoj fazi, za koju je poziv otvoren do 16. novembra, dostavlja se samo sažetak projekta, jer se u toj fazi ocenjuje relevantnost.\nEU dodeljuje novac u vidu donacije, odnosno kao bespovratnu finansijsku pomoć u iznosu do maksimalno 85% ukupne vrednosti projekta.


Dogodilo se na današnji dan, 13. januar - Report.rs\nBy redakcija 01/13/2022 Najnovije, Zanimljivosti\n1691 – Umro je Džordž Foks (George Fox), osnivač verske zajednice Kvekera “Društvo prijatelja”. Obuzet idejom “božijeg nadahnuća”, Foks je od 1648. držao propovedi u kojima se zalagao za uspostavljanje rigoroznog morala u duhu starozavetne Biblije i stekao mnoge pristalice.\n1806 – Rođen je pisac Jovan Sterija Popović, prvi srpski komediograf, “otac” srpske drame. Kao načelnik Ministarstva prosvete Srbije (od 1842.) obavio je pionirski rad u organizovanju školstva, pokrenuo inicijativu za osnivanje Akademije nauka, Narodne biblioteke i Narodnog muzeja. Učestvovao je u pripremi prvog beogradskog pozorišta (“Pozorište na Đumruku”) 1841, otvorenog njegovom tragedijom “Smrt Stefana Dečanskog”. Sterijine drame su više od 100 godina na repertoarima (“Laža i paralaža, “Pokondirena tikva”, “Kir Janja”, “Rodoljupci”).\n2017 – Umro je pevač Miodrag-Miki Jevremović koga su u Jugoslaviji 1960-ih i 1970-ih godina proslavile pesme “Mama”, “Pijem” i “Osamnaest žutih ruža”.\n13. januar 1691 1960 1970 2001 2012 701 osoba Društvo prijatelja Džordž Foks kršenje ljudskih prava Kveker Madrid Mama Miljan Miljanić Osamnaest žutih ruža osnivač pevač poslanik Put roman Starac i more TV-emisija voditelj Zaharije Trnavčević Znanje-imanje\nPutevi Srbije upozorili da se ne kreće na put bez zimske opreme


U maju novi Opel na turneji kod nas - Stars Rent a car Beograd\nU maju novi Opel na turneji kod nas\nLjubitelje marek Opel, tokom maja očekuje veliko uživanje jer će nova Astra biti izložena u gradovima Srbije u brojnim tržnim centrima kako bi oni koji zo žele i jedva čekaju mogli da pogledaju i zakažu test vožnju ovog modela. Ovako ce nova Opel Astra biti približena ljubiteljima ove marke.\nDakle ovaj model će u maju biti predstavljem širokom domaćem auditorijumu, u sklopu prmocije nove Opel Astre. Opel Astra će biti izložena u beogradu, Novom Sadu, Čačku, Nišu i Zrenjaninu u svakom od ovih gradovo ovaj model će se zadržati od 2 do 3 dana. Te će posetioci imati dovoljno vremea da detaljno razgledaju i upoznaju se sa ovim novim Opelom.\nNa našem tržištu ovaj automobil se prodaje po ceni od 13.590 evra, Opel je saopštio da će jednog od gledaoca koji će posetiti i pogledati ovaj izložbeni primerak, dobiti iPhon SE sa 16 GB memorije.\nPogledajte na našem sajtu šta je u ponudi našeg voznog parka: http://www.rentacar-beograd-stars.com/


Home / Sigurnost / Podaci koje ne treba deliti u kupoprodaji\nPodaci koji su potrebni da biste obavili saradnju na Limundu ili Kupindu dostavljaju se sistemski nakon obavljene kupovine. Stoga te podatke precizno unesite prilikom registracije ili naknadno u delu Moj Limundo – Moji podaci, a ukoliko je potreban još neki detalj za obavljanje uspešne saradnje, uvek ga možete dodati u porukama koje razmenjujete sa drugom stranom.\nIpak, postoje određene informacije koje ne preporučujemo da delite, kako biste sačuvali sopstvenu sigurnost i/ili privatnost.\nSlike koje je potrebno razmeniti u kupoprodaji jesu slike predmeta (što imate na samom predmetu) i eventualno slike uplatnice ili adresnice kada već dođe do saradnje, a ukoliko postoji potreba za tako nečim. Nekada članovi žele da dokažu svoju validnost kao saradnika tako što pošalju sliku ličnog dokumenta nama ili drugom članu u saradnji. Lična dokumenta dajete na uvid samo nadležnim licima na njihov zahtev, odnosno licima koje imaju pravo na uvid u takav dokument.\nSlike platnih kartica\nDešava se da neko ne zna šta je broj računa na kartici, jer na istoj postoji i broj računa i broj kartice pa, radi slanja podataka o uplati, kupcu pošalje sliku kartice. Ovo vrlo lako može dovesti do zloupotrebe vaše kartice i neovlašćenog skidanja sredstava sa bankovnog računa. Broj računa u Srbiji je u formatu 3-13-2 cifre i njega bez problema možete bilo kom dostaviti, bez straha da se nešto desi sa vašim novcem. Broj kartice je u formatu 4×4 cifre i taj broj ne treba da dostavljate drugim osobama. Detaljnije o tome pisali smo u tekstu “Broj računa i broj kartice – Šta smem da podelim na internetu?“\nZakonom o zaštiti podataka o ličnosti definisano je da su zdravstveni podaci naročito osetljivi podaci o ličnosti. U našoj kulturi postoji potreba za detaljnim pojašnjavanjem zašto nešto ne možemo da uradimo, pa u to često potpadne i samovoljno davanje ovakvih osetljivih podataka drugim osobama, koje su u onlajn kupoprodaji skoro uvek potpuno nepoznate osobe. Važno je znati da niste u bilo kakvoj obavezi da nekom pojašnjavate zašto niste neku opciju plaćanja ili preuzimanja predmeta ponudili na prodaju ili zašto želite baš na određeni način da obavite saradnju.\nPostavljajte i birajte opcije plaćanja, preuzimanja predmeta i komunikacije koje vama odgovaraju i koje su dostupne.\nSve ovo važi za vaše generalno korišćenje interneta, ne samo za LimundoGrad.\nKada na internetu dođete u situaciju da nekom ostavljate bilo kakav tip svog ličnog podataka, zapitajte se koliko je zapravo potrebno da taj neko zna o vama.\nPrethodni post Gedžeti – Da leto bude još zabavnije\nSledeći post Koje knjige da pročitate ovog leta?


Maske i zaraze kroz istoriju: Ko su bili predhodnici Korone? - Dijaspora TV\nKulturaIstorijaMaske i zaraze kroz istoriju: Ko su bili predhodnici Korone?\nMaske za turnire, karnevalske maske, impozantne maske za vreme žalosti, pa sve do svedočanstava velikih epidemija i prvih dokumenata o istoriji vakcina izložene su u Carskom voznom parku u bečkom dvorcu Šenbrun.\n„Preci korone“ koja se trenutno prikazuje u bečkom dvorcu Šenbrun u Carskom voznom parku treba da doprinese da se dešavanja sa kojima se trenutno susrećemo shvate kroz pogled u prošlost.\nJedinstveni predmeti, najvećim delom iz zbirke Muzeja istorije umetnosti u Beču, pričaju istoriju maski i bolesti na bečkom dvoru od 1500. do 1918. godine. Na izložbi su predstavljene maske za turnire, karnevalske maske, impozantne maske za vreme žalosti, pa sve do svedočanstava velikih epidemija i prvih dokumenata o istoriji vakcina.\nIzložba je otvorena do 11. aprila 2021. godine a cilj je promena perspektive na aktuelna dešavanja oko nas.


Naslovnica NAJNOVIJE Džonatan Mur: Opština Pale za primjer drugima\nPale – Opštinu Pale danas je posjetio šef Misije OSCE u BiH ambasador Džonatan Mur koji je sa rukovodstvom opštine razgovarao o stanju u ovoj lokalnoj zajednici, izborima, obrazovanju i drugim važnim temama. Načelnik opštine Pale Miodrag Kovačević izrazio je zadovoljstvo posjetom ambasadora Mura i činjenicom da su zajednički konstatovali da opština Pale ima jedan stabilan razvoj, i da je to jedna otvorena lokalna zajednica u kojoj se poštuju ljudska prava, i u kojoj nema problema ni kada su izborni procesi u pitanju, saopšteno je iz opštine.\nKovačević je naglasio da je vidljiv i ekonomski razvoj kao i da opština Pale ima ekonomske potencijale koji jednom mudrom politikom mogu biti iskorišteni na najbolji način za građane. Kovačević je sa Murom razgovarao i o saradnji vlasti na državnom i entitetskom nivou i sa opštinama u okruženju i upoznao ga sa projektima, koji su do sada realizovani preko Švedske razvojne agencije i USAID-a i istakao da je Pale otvorena opština za saradnju sa svima.\nNa kraju sastanka ambasador Mur je rekao da je uživao u divnom gostoprimstvu na Palama i zahvalio načelniku Kovačeviću i predsjedniku SO Pale Predragu Vučičeviću na prijemu.\n„Imao sam priliku i ranije posjetiti posjetiti Pale i Jahorinu, a danas sam se uvjerio da ne samo da ima ekonomskog i društvenog potencijala u Palama nego i da je učinjeno dosta pozitivnih koraka ovih godina“, i dodao da vidi Pale kao uspješnu opštinu i dobar primjer za druge opštine u BiH. Mur je naglasio da Misija OSCE u BiH ima odličnu saradnju sa svim opštinama u Bosni i Hercegovini i da poštuju lokalne politike, i uloge lokalnih političara koji djeluju u korist svojih sugrađana.


Naslovna - Kalendar manifestacija - Krčedinska bućka\nTermin: 15-07-2017 - 16-07-2017 / Jul\nMesto: Inđija - Krčedin\nManifestacija KRČEDINSKA BUĆKA 2016 je dvodnevni nesvakidašnji događaj koji organizuje Udruženje sportskih ribolovaca "Dunavac" iz Krčedina i Turistička organizacije opštine Inđija.\nReč je o prastarom načinu ribarenja i nadmetanju u specifičnom načinu ulova soma bućkom-drevnom ribolovačkom napravom. Takmičenje će se odvijati duž Krčedinske ade, jedne od najvećih i najatraktivnijih rečnih ada na Dunavu.\nZa najuspešnije učesnike predviđene su vredne nagrade. Očekuje se učešće više od 50 takmičarskih parova iz Srbije, Hrvatske, Mađarske, Rumunije i Ukrajine.\nO druženju i zabavi u večernjim satima brine Zekin salaš, gde će ribolovci i gosti uživati u specijalitetima autentične sremačke kuhinje, najboljim fruškogorskim vinima i muzici tamburaša.


Vlada povlači odluku o informisanju tokom vanrednog stanja - Radio televizija Pančevo\n2. aprila 2020. 0273\nVlada Srbije će danas, na molbu predsednika Aleksandra Vučića, povući odluku o informisanju tokom vanrednog stanja, kojom je predviđeno da su za davanje informacija o korona virusu zaduženi Krizi štab i osobe koje štab ovlasti, izjavila je premijerka Ana Brnabić.\nBrnabić je rekla da je Srbija uradila sve kako bi građani Srbije bili informisani tačno i pravovremeno i kako nijedna informacija ne bi bila sakrivena od javnosti, ali da će povući nedavno usvojenu odluku kako se ne bi „bacila senka na sve na čemu je država mukotrpno radila“.\n„Iako verujem da ova uredba štiti građane, medicinske radnike i porodice, od lažnih vesti i neproverenih informacija, da se ne bi bacila senka na sve što smo mukotrpno radili, vlada će danas, pre zasedanja kriznog štaba, povući ovu uredbu“, rekla je Brnabić u jutarnjem dnevniku RTS-a.\nBrnabić je istakla da se uredba povlači na izričitu molbu predsednika i istakla da je „njena glupost i krivica“ što je takva odluka doneta, kao i to što je nije obrazložila.\nOna kaže da veruje da će zbog povlačenja uredbe država mnogo više vremena provesti u borbi sa lažnim vestima, koje se, kako kaže, svakodnevno plasiraju.\nU tom smislu, pominje lažnu vest o 24-časovnoj zabrani kretanja, da su aktivisti SNS tražili novac da bi doneli pomoć, te da u kliničkim centirma nema opreme.\n„Bavićemo se više lažnim informacijama I to je dodatni napor koji će biti potreban da ne bi bacili senku na ono što smo toliko dobro radili, jer su građani dobijali sve informacije“, kazala je ona.\nVlada Srbije je usvojila Zaključak o informisanju u vreme pandemije koji propisuje centralizaciju javnih informacija o pandemiji tokom vanrednog stanja.\nTa odluka predviđa da se sve informacije u vezi sa pandemijom saopštava premijerka Ana Brnabić ili osoba koju ovlasti krizni štab.\nBrnabić objašnjava da je vlada donela uredbu kako ne bi bilo neproverenih informacija, lažnih vesti koje dolaze od lokalnih kriznih štabova, gradonačelnika, od ko zna koga u lokalu.\n„Doneli smo je da možemo da zaštitimo zdravstvene radnike, porodice, u uslovima vanrednog stanja kada imamo realno ratno stanje, jer će neko trčati prvo da da medijima nešto da bude lokalna zvezda umesto da prvo obavesti porodice. Imali smo slučajeve gde krizni štab ni laboratorije nisu bili informisani, a plasirane su informacije da je neko preminuo od korona virusa“, objasnila je premijerka.\nKazala je da informacije daju eksperti, lekari, a ne političari, jer su to ljudi koji znaju o čemu pričaju.\n„Imali smo u proteklom periodu problem da ljudi pričaju koji nemaju veze sa medicinom, ne znaju šta pričaju. Želeli smo ovim da zastsitimo proverenu informaciju za građane“, podvukla je ona.\nPoručila je i evroposlanici Tanji Fajon i izaslaniku za slobodu medija OEBS Arlemu Deziru da krizni štab i svi eksperti stoje iza informacija koje se iznose, te da veruje da svi koji napadaju nisu nikada pročitali odluku Vlade.\n„Odluka počinje da je u uslovima vanrednog stanja imperativ da građani dobiju isključivo tačne informacije o stanju”, podvukla je ona.\nUkazala je da Deziru nije smetalo što Srbi na KiM ne mogu da odbiju informacije na srpskom jeziku, da to nije ugrožavanje slobode medija, cenzura, ljudskih prava, a da je kada Krizni štab proverava da li su informacije tačne, da li je porodica informisana, pa onda informiše građane, pa onda svi imaju pravo da daju informacije o tome, to valjda cenzura.\nUpitana da li je dokaz ratnog stanja što je novinarka portala „nova.rs“ privedena zbog teksta o KBC Vojvodine, Brnabić je kazala da joj je žao što se to dogodilo i da će apelovati da nema privođenja čak i ljudi koji govore laži da bi ih iskoristili za političke napade.\nPodsetila je da je širenje lažnih vesti u vanrednom stanju ozbiljan prekršaj I najavila da će se potruditi da se ovakve stvari ne dešavaju, da niko ko kritikuje vlasti ne dobije nikakav izgovor.\nIstovremeno zamolila je novinare da ne šire laži koje će da služe da bi se ugled i kapacitet naših zdravstvenih ustanova smanjivao, da bi se napadali klinički centri i zdravstveni radnici.\nIstakla je da ne želi da da izgovor Fajon, Deziru, i ostalima da pričjau kako u Srbiji ne psotoji sloboda medija, kada je Srbija postavila domaći zadatak svim ostalim državama širom sveta kako se infromišu građani i daju transparentne pune informacije, ko i kako ih daje.\nUkazala je da na konferencijama za štampu određeni predstvanici medija napdaju naše zdravstvene radnike.\n“Prvo kažu previše je predsednik i premijera, a onda kritikuju njih što nemaju političke informacije. Kažu da smo previše srećni, pa onda da previše širimo paniku“, istakla je ona.\nMica Milakov 20. septembra 2019. 21. septembra 2019.\nSaopštenje Grada Vršca\nKatarina Popović 22. septembra 2020.


NIS domaćin studentima sa Gubkina | NIS\nNIS > Poslovi i karijera > Energija znanja > Energija znanja vesti > NIS domaćin studentima sa Gubkina\nNIS domaćin studentima sa Gubkina\nStudenti prestižnog moskovskog Univerziteta za naftu i gas „Gubkin“, boravili su u višednevnoj poseti Srbiji gde im je domaćin bila kompanija NIS. Tokom obilaska, mladi akademci imali su priliku da se šire upoznaju sa poslovnim aktivnostima kompanije.\nPosetom rafinerijskom kompleksu u Pančevu, studenti su imali priliku da se upoznaju sa nastankom, razvojem i modernizacijom Bloka „Prerada“ NIS-a, a zatim obiđu kompleks lakog hidrokrekinga i hidroobrade motornih goriva (MHC/DHT) čijom je izgradnjom i puštanjem u rad omogućena domaća proizvodnja goriva evropskog standarda kvaliteta. Budući inženjeri obišli su i Naučno Tehnološki Centar NIS-a u Novom Sadu, novi kompleks za preradu gasa u Elemiru, kompanijski muzej i poslovni centar.\nInicijator posete bio je Andrija Avramović, student ovog uglednog Univerziteta, koji je prošle godine proglašen za najboljeg stranog studenta u Ruskoj Federaciji. Budući da na „Gubkinu“ studira kao stipendista Naftne industrije Srbije, Avramović je svojim kolegama želeo da prezentuje kompaniju u kojoj će raditi nakon okončanja školovanja, ali i da ih upozna sa srpskom tradicijom. „ Ova poseta Srbiji organizovana je na moju inicijativu i NIS-a, kao i na inicijativu mojih kolega iz studentske sekcije- Društva naftnih inženjera sa „Gubkina“. Svake godine organizujemo posetu različitim kompanijama. Bili smo u Austriji, Nemačkoj, Mađarskoj, Vijetnamu, Azerbejdžanu, Norveškoj, Kazahstanu i meni je veoma drago što su Srbija i kompanija NIS ušli u ovaj program posete i što moje kolege sa Univerziteta imaju priliku da posete ovu kompaniju“, rekao je Avramović. Ovaj mladi stipendista NIS-a, poreklom iz Kraljeva, sa ponosom ističe da mu je želja bila da svojim kolegama pored stručnog sadržaja, predstavi i zemlju iz koje dolazi. “Ja sam lično želeo kao Srbin koji studira u Moskvi da mojim kolegama iz studentske sekcije sa univerziteta, pokažem jednu zanimljivu kompaniju kao što je NIS. Veliko je zadovoljstvo kada od kolega koji prvi put vide nešto, a pritom je naše srpsko, čujete kako se njima to sviđa. I to nije samo kompanija, to su i Beograd , Novi Sad , Vojvodina. Takođe planiramo kao obilazak da idemo na jug Srbije , na ekskurzije na Taru, Zlatibor, Mokru goru, kako bi ovi studenti stekli i celokupnu sliku o Srbiji. Moj plan je ovih dana da kolege iz Rusije aktivno upoznam sa srpskom kuhinjom , tradicijom , lepotom srpske prirode“, istakao je Andrija.\nDanil Remezov, student treće godine na fakultetu informacionih tehnologija i automatizaciji procesa na Gubkinu\nDanil Remezov, student treće godine na fakultetu informacionih tehnologija i automatizaciji procesa na Gubkinu, nije mogao da sakrije zadovoljstvo zbog posete kompaniji poput NIS-a. „Želeo bih da istaknem da je ovo izuzetan pristup organizaciji ovog tehnološkog procesa koji sam imao prilike da vidim. Kao neko kome nije bliska tehnologija razrade i geologije nafte i gasa , ova tura pomogla mi je da generalno razumem tehnološke procese“, rekao je on. Ovaj budući inženjer informacionih tehnologija navodi da je imao priliku da poseti i druge kompanije, ali da mu je ova poseta ostala upečatljiva. „ Imao sam priliku da posećujem kompanije u Rusiji, ali ovako zanimljiv i organizovan pristup nisam mogao nigde da vidim. . Za mene je to veliki plus, da ja kao student na jednom mestu mogu da vidim sve tehnološke procese, proizvodnje, prerade nafte i gasa i da vidim šta se meni više sviđa“ , navodi mladi Remezov koji će svoj profesionalni put nakon završenih studija nastaviti u transportnoj kompaniji u Rusiji.\nJelizaveta Butenko, studentkinja druge godina na hemijskom smeru Gubkin\nNjegova koleginica Jelizaveta Butenko, studentkinja druge godina na hemijskom smeru Gubkin, naglasila je značaj posete Rafineriji nafte Pančevo za njeno buduće obrazovanje. „Ja sam hemičar, i prirodno je da je na mene najveći utisak ostavila Rafinerija nafte Pančevo. Na prvom mestu oduševili su me ljudi, sam doček nas studenata, a zatim i kako je organizovana cela kompanija i svi procesi u njoj. Ovo je moj prvi put da sam u poseti nekoj rafineriji i želela sam baš da vidim kako sve to funkcioniše, u realnosti“, napominje ova mlada hemičarka.\nJaroslav Ožigov, student prve godine doktorata na fakultetu mašinstva, univerzitteta Gubkin je takođe istakao zanimljivosti programa posete. „To je bio veoma zanimljiv program koji je uključio celokupan tehnološki ciklus od proizvodnje nafte i gasa, od geologije, preko razrade, do prerade i transporta. Baš ova znanja koja sam mogao da dobijem tokom ove posete i šta sam sve mogao da vidim u samoj proizvodnji mi pomaže da stvorim celokupnu sliku o proizvodnji nafte i gasa i to je ono što je veoma bitno, zaključujnje ovaj mladi doktorant koji je iz Srbije poneo velike impresije nadajući se da će opet imati priliku da poseti.\nDarija Fehretdinova, studetkinja prve godine master studija industrijske ekologije\nDarija Fehretdinova, studetkinja prve godine master studija industrijske ekologije sa Gubkina, kao i njene kolege, podelila je svoje utiske. „Utisci su odlični! Sviđa mi se to što je tehnološki proces kompletan, što ide od geologije i početka eksploatacije, do transporta i prodaje. Takav tehnološki proces je veoma redak za Rusiju, obično možemo da ga vidimo u evropskim zemljama. U Rusiji se obično takav proces rade posebne kompanije. Takođe mi se svidelo to što kompanija obraća ogromnu pažnju na bezbednost na radu svojih zaposlenih i stvara bezbedne uslove rada. Ova poseta za mene će značiti mnogo u mom daljem radu jer je to ne zamenjlivo praktično iskustvo koji studenti mogu da dobiju na samoj proizvodnji, proizvodim objektima» navela je Fehretdinova.\nOlivera Mitić, studentkinja treće godine industrijskog inženjerstva za eksploataciju nafte i gasa na Tehničkom fakultetu „Mihajlo Pupin“ u Zrenjaniu\nU okviru višednevne posete kompaniji, učestvovalo je i šest stipendista NIS-a sa Tehničkog fakulteta „Mihajlo Pupin“ iz Zrenjanina koji su sa ruskim kolegama imali priliku da razmene znanje i iskustvo u oblasti istraživanja nafte i gasa. Olivera Mitić, studentkinja treće godine industrijskog inženjerstva za eksploataciju nafte i gasa na Tehničkom fakultetu „Mihajlo Pupin“ u Zrenjaniu je ovom prilikom izjavila: „Ovo je prvi put da posećujem jednu ovakvu kompaniju kao što je NIS. Utisci su lepi, prvenstveno što smo pre svega tu sa kolegama iz Rusije. To nam je značilo i zbog jezika i razmene iskustva . Sve je drugačije kada se učii iz knjiga na fakultetu, nego kada se vidi uživo», navela je Olivera.\nStudenti sa „Gubkina“ boravili su u Srbiji od 13. do 18. aprila. Jednoglasni su u oceni da im je poseta Srbiji i NIS-u bila od velike koristi za dalji nastavak studija.


Okupljanje najveće evropske inovacione zajednice u Roterdamu - BCoaching\nHomeDogađajiOkupljanje najveće evropske inovacione zajednice u Roterdamu\nOkupljanje najveće evropske inovacione zajednice u Roterdamu\n17/09/2019 Business Coaching Događaji, Konferencije, Online izdanje 0\nKorporacije žele da kombinuju lean startup, agile i design thinking\nRoterdam će ugostiti sledeći evropski Lean Innovation Summit, takođe poznat kao „najbolji trening inovacija za timove“. Sa temama koje pokrivaju design thinking, agile i lean startup, kako je rastao broj posetilaca, rastao je i sadržaj. Evropski Lean Innovation Summit je uveo veliki broj inovacija ove godine, izabrao za domaćina za 2019-tu godinu Roterdam u Holandiji, promenio ime i proširio spektar tema koje se bave design thinkingom, agile i lean startup-om.\nŠirenje fokusa je rezultat velikog interesovanja i korišćenja kanvas metodologije i lean startup filozofije kroz industrije i organizacije. Od samog nastanka, Lean Innovation Summit događaji su privlačili sve veći broj srednjih i velikih preduzeća koje su od početka imala velika očekivanja.\nThijs Sprangers, inicijator serije Lean Innovation: “ Za ovih pet godina kako organizujemo ove događaje, videli smo da dolaze sve veće i veće kompanije. Samim tim se i lista tema proširivala. Pored osnova Lean startup-a, sada pokrivamo i teme poput agilne transformacije, preduzetničke kulture i eksperimenata velikih razmera. Većina evropskih korporacija i srednjih preduzeća je tek na početku da nauči kako da uspešno radi egzekuciju dok istovremeno kontinuirano uvodi inovacije. Ovaj događaj je savršena prilika za njih ali i za startup-e da nauče najnovije metode i trendove.“\nOrganizaciju događaja je od skoro preuzeo Emerce, koji je organizovao 30+ godišnjih industrijskih događaja i vlasnik online vesti u oblasti e-poslovanja, digitalnog marketinga i inovacija u Holandiji. Seriju događaja je započela kompanija Live on Demand, koja je organizovala i „Eric Ries“ lean startup događaj u Evropi, organizovala preko 50 meet up-a i 5 inovaciona samita u 23 grada u toku 2015-te. Osnovni tim Live on Demand-a će ostati uključen u pripremu i organizaciju ovih događaja kako bi obezbedili kvalitet i uspeh.\nGijs Vroom, osnivač Emmerce: “ Radujemo se što smo u mogućnosti da podržimo evropsku inovacionu zajednicu sa serijom događaja posvećenih lean inovacijama. Naporno smo radili na izgradnji mreže inovativnih preduzetnika i korporacija, i njihovim povezivanjem u eko sistem.“\nNovi evropski Lean Innovation Summit je zakazan za 12. Novembar u Roterdamu. Takođe, tu će lideri poput Alexander Osterwalder-a (kreatora biznis kanvas modela i #7 na listi Thinkers50 najuticajnijih inovativnih mislioca), govornici iz ING-a i Delivery Hero će diskutovati o Lean Startup-u, Agile i Design Thinking u njihovim organizacijama. Sledeći Meet Up-ovi će biti organizovani u Londonu, Štokholmu, Berlinu, Amsterdamu i Roterdamu.\nOvaj događaj je organizovan uz podršku Grada Roterdama, Wework, Strategyzer, OneUp i PA Consulting.\n„Global Scrum“ okupljanje u Beču


MMF poziva Atinu da ostane na tragu reformi\nBy Zacharias Petrou / Објављено на: March 7, 2019\nMeđunarodni monetarni fond (MMF) pozvao je u sredu grčku vladu da nastavi sa reformama i reši sva nerešena pitanja – uključujući upravljanje lošim kreditima – kako je dogovoreno s međunarodnim kreditorima kao deo revizije nakon spašavanja.\nOdbor MMF-a, koji se sastao u sredu, takođe je svestan napora koji je podneo grčki narod tokom kriznih godina. Fond se fokusirao na svoj prvi izveštaj o grčkoj ekonomiji u eri nakon finansijskog spasavanja. Prema informacijama, generalni direktor nije bio prisutan na sastanku.\nIzvori ukazuju na to da je „zdravlje“ grčkog bankarskog sistema bilo na vrhu dnevnog reda. Ponovo su istaknute razlike u pristupu evrozoni, a Fond je ponovio potrebu za pažljivijim razmatranjem grčke politike.\nSastanak je održan uoči sastanka Evrogrupe 11. marta, na kojem će se odlučiti da li će Grčkoj biti odobrena sledeća tranša iz fondova nakon finansijskog spašavanja.\nRanije ove sedmice, Grčka je izdala svoju prvu desetogodišnju emisiju obveznica od dužničke krize prije devet godina, što je viđeno kao glas poverenja na tržišta. Prikupljeno je 2,5 milijardi evra od prodaje, koja je privukla ponude u vrednosti od 11,8 milijardi evra. Predviđena kamata je 3,90%.\nPrema izveštaju agencije Reuters, Ciprasova administracija ima cilj da prikupi do sedam milijardi eura od tržišta duga ove godine. Međutim, investitori će pažljivo pratiti bilo kakve znakove povlačenja iz reformskih obaveza ili fiskalnog „klizanja“ uoči izbora, dodala je novinska agencija.\nNajzad, lokalni mediji su u sredu sugerirali da Atina planira da iskoristi prikupljena sredstva za prevremenu otplatu duga prema MMF-u./IBNA


PUNI RAFOVI: Proizvodi sa KiM od danas u centralnoj Srbiji\nza početak vino i sušeno voće\n20.02.2019. 14:44h 20.02.2019. 14:45h\nBEOGRAD - Proizvodi srpskih proizvođača sa Kosova i Metohije od danas će se prvi put organizovano naći na policama marketa u centralnoj Srbiji.\n"(Danas) prvi put, na organizovan način, kreće prodaja sa KiM u jednom od trgovinskih lanaca u centralnoj Srbiji, u Novom Sadu", kaže državni sekretar u Ministarstvu privrede Branimir Stojanović.\nZa sada, dogovoren je organizovan izlazak na tržište Srbije tri proizvođača sa KiM. U narednom periodu, kaže, biće ih mnogo više. "Verujem da će ovo biti ogroman podstrek za naše ljude", ističe on.\nSada, privrednici sa Kosova biće u mogućnosti da rade na kvalitetu svojih proizvoda jer im je plasiranje njihovih proizvoda omogućeno. Njihova roba naći će se na posebnim policama u marketima na kojima će biti istaknuto da je reč o srpskim proizvodima sa Kosova.\n"Za početak, naći će se vina dva vinara iz Velike Hoče i jedna zemljoradnička zadruga iz Zubinog potoka koja ima asortiman sušenog voća", navodi Stojanović. U procesu dolaska do polica marketa, trenutno se nalazi još oko 20 proizvođača sa KiM.\n"Krenuli smo skromno, jer je skromna proizvodnja Srba sa KiM, da bi ohrabrili ljude da završe proces do kraja bez obzira na to što im to često ne deluje lako jer moraju da prođu puno procedura. Ali, na kraju će im se isplatiti", ističe Stojanović.\nDirektna nadležnost kada je reč o podršci privrednika Srba na KiM je na Kancelariji za Kosovo i Metohiju. Kancelarija je, kaže Stojanović, pokrenula veliki broj projekata, a u narednom periodu, biće ih još.\nMinistarstvo privrede je u skladu sa svojim nadležnostima pomoglo osnivanje Regionalne razvojne agencije KiM. Ministarstvo će, dodaje, raditi i dalje na logistici i koordinaciji sa drugim institucijama, kako bi se "lanac povezao", odnosno omogućilo da proizvod od proizvodnje završi na polici u marketima u centralnoj Srbiji.


Ovo je strašno i sramota šta se dešava našem narodu: Verbalni i fizički teror nad jednom Novosađankom od strane KOMUNALNE POLICIJE\nNOVI SAD - Na društvenim mrežama se velikom brzinom širi snimak sa novosadskih ulica na kome se vidi rasprava komunalaca i jedne sugrađanke. "Pomenuta gospođa,…\nVolstrit džornal: Jeremić jedini kandidat vredan pohvale\nNajbolji izbor za reforme u Ujedinjenim nacijama je srpski kandidat za generalnog sekretara Vuk Jeremić, ocenjuje "Volstrit džornal". List podseća da je Jeremić zauzeo treće…\nDS: Upućene pretnje deci Bojana Pajtića\nDemokratska stranka saopštila je da je maloletnoj deci predsednika DS Bojana Pajtića prećeno fizičkim nasiljem zbog toga što je on prisustvovao Paradi ponosa u Beogradu.…\nNova bizarna teorija: MH370 oborio pilot "slomljenog srca" zaljubljen u udatu ženu\nZa misteriozni udes malezijskog aviona na letu MH 370 kriv je kapetan Zaharie Ahmad Šah. Krilo aviona koje je pronađeno na obalama Tanzanije ukazuje istražiteljima…\nPredsednik Republike Srpske Milorad Dodik izjavio je povodom današnje odluke Ustavnog suda BiH da nema odlaganja referenduma i pozvao građane Srpske da 25. septembra izađu…\nSRBIJO SRAM TE BILO: DECO, VOLIM VAS VIŠE NEGO BOGA Potresna priča čoveka kome su oduzeli tri ćerke ZBOG SIROMAŠTVA!\nĐorđu Joksimoviću (44), nezaposlenom limaru iz Kragujevca, Centar za socijalni rad oduzeo je troje dece nakon što je njegova supruga, iznurena siromaštvom i slomljene psihe,…\nNOVE PRETNJE NOVINARIMA: Plivaćete Dunavom, žive ćemo vas drati\nOtvorene pretnje smrću upućene su predsedniku NDNV Nedimu Sejdinoviću i programskom uredniku tog udruženja Dinku Gruhonjiću, ali i njihovim porodicama. Pretnje je između ostalih osudila…\nDojče vele otkriva: Šta Evropska unija zamera Srbiji\nDojče vele ekskluzivno ima uvid u dokument koji otkriva evropske zamerke Srbiji. „Srbija u Evropskoj uniji – to više nije daleki san“, izjavio je početkom…\nIstorija bolesti predsednika SAD i kako su ih krili\nNJUJORK - Svidelo se to Hilari Klinton i Donaldu Trampu ili ne, postalo je uobičajeno da predsednički kandidati objave podatke o svom zdravstvenom stanju pre…\nĐukanović: Bitka za Kosovo davno izgubljena\nPODGORICA - Premijer Crne Gore Milo Đukanović rekao je da priznavanjem Kosova niko u Crnoj Gori nije imao loše namere prema Srbiji. Đukanović je, govoreći…\nStarac umro dok je u kontejneru tražio koricu hleba\nStravična smrt 92-godišnjeg starca Filipa Veličkovića iz sela Garaši kod Aranđelovca, koga je u potrazi za suvom koricom hleba ubio poklopac kontejnera za đubre, razotkrila…\nVUČIĆ U PARIZU: Premijer Srbije se sastao sa predsednikom francuskog Senata\nPremijer Srbije Aleksandar Vučić sastao se danas sa predsednikom franucuskog Senata Žerarom Laršerom. Sastanku su prisustvovali Alen Rišar, specijalni predstavnik francuskog predsednika Fransoa Olanda za…\nUlice Dake u Bangladešu pretvorile su se u "reke krvi" nakon poplave koja je izbacila krvave otpadne vode životinja pobijenih povodom Islamske proslave Kurban-bajrama. Hiljade…\nReferendum o izlasku Velike Britanije iz EU je "dimna zavesa" o učešću Londona u invaziji na Irak\nTe informacije su pronađene u elektronskoj pošti koju su razmenili bivši britanski šef diplomatije Džek Stro i nekadašnji američki državni sekretar Kolin Pauel. Oni su…\nMinistar Aleksandar Vulin najavio je da će od Vlade Srbije zatražiti konkretnije mere za smanjenje nekontrolisanog priliva migranata u Srbiju. On je istakao da je…\nStrana 93 od 106


source.ba | Gore kuće i zgrade u Bostonu: Desetine eksplozija na više lokacija\nIstragu je pokrenuo i FBI, koji je saopćio da u koordinaciji s policijom provodi procjenu situacije\nNiz eksplozija i požara potresao je u četvrtak više desetaka stambenih naselja zahvativši nekoliko gradova sjeverno od Bostona, a veliki broj ljudi evakuiran je zbog prisutnosti mirisa plina, saopćila je policija savezne američke države Masačusets.\nZa sada nema zvaničnih informacija o povrijeđenim, no list "Eagle Tribune" na svojoj je internet-stranici objavio je kako u eksploziji jedne kuće u gradu Lorens u okolici Bostona ima povrijeđenih.\nPolicija je na Twitteru objavila da je prerano za bilo kakve špekulacije oko mogućeg uzroka, no lokalni mediji prenose kako je vjerovatno riječ o puknuću plinovoda usljed prevelike kompresije.\nDo eksplozija i požara došlo je u četiri grada sjeverno od Bostona.\n- Molimo sve koji imaju plin u kući da do daljnjega napuste svoje kuće - izjavio je upravitelj grada Nort Andover za lokalnu televiziju.\nDržavna policija objavila je da je ukupno prijavljeno 39 eksplozija i požara, ali se očekuje da će ta brojka nastaviti rasti. Pozvala je sve stanovnike zahvaćenih gradova koje opskrbljuje plinska firmom "Columbia Gas", jedinica firme "NiSource Inc", da se evakuiraju dok ne završi proces dekompresije plinovoda.\nIstragu je pokrenuo i FBI, koji je saopćio da u koordinaciji s policijom provodi procjenu situacije, piše Avaz.\nKrivična prijava protiv Sveučilišne bolnice Mostar zbog ugrožavanja zdravlja ljudi i onečišćenja


Prevođene raspoložnom Aleksandrom Crvendakić (deset poena u prvoj četvrtini) srpske košarkašice su u osmom minutu povele sa 19:10. Međutim, došla je do naglog pada u igri našeg tima, što su Ukrajinke iskoristile i na startu drugog perioda stigle do izjednačenja (21:21). U nastavku meča dominirala je kapiten Dragana Stanković (14 poena, osam skokova u prvom poluvremenu), ali zbog brojnih izgubljenih lopti, čak 13, Srbija je na kraju prvog poluvremena vodila sa 38:35.\nSredinom treće četvrtine borbena Stankovićeva (na slici) je zaradila četvrtu ličnu grešku, što je unelo nervozu u redove našeg mladog tima. Povećao se broj grešaka, a procenti šuta su sve više opadali. Ukrajinke su u 27. minutu prešle u vođstvo (47:51) i tada se razigrala Anja Spasojević koja je bila najzaslužnija što je Srbija uspela do dođe do preokreta i prednosti od 57:55. Naše košarkašice su na startu poslednjeg perioda napravile seriju 11:2 i konačno uspele da slome otpor rivala.\nU okviru drugog kola plej-ofa za opstanak na Evropskom prvenstvu u Španiji, mlada reprezentacija Srbije u utorak od 15:00 časova igra protiv selekcije Češke.


Rasadnik talenta na delu - jugsport.net\nU utorak na Gradskom terenu sa veštačkom travom, koji se nalazi u neposrednoj blizini Gradskog stadiona u Leskovcu biće održana još jedna posle Pirota selekcija mladih fudbalera rođenih 2007 godište sa čitave teritorije Fudbalsog saveze regiona istočne Srbije. Pod budnim okom iskusnih selektora za ovu kategoriju Gorana Radevića i Dejana Brankovića, kao i njegovih saradnika okupiće se blizu 50 fudbalera.\nCilj ove selekcije je da se odaberu 33 igrača koji će biti selektirani za školu fudbala januara 2019 godine koja će se održati u kući fudbala u Staroj Pazovi. Okupljanje je zakazano da počne od 11 sati, dok će se selekcija obaviti sa početkom u 12 časova, nakon jedne ili dve odigrane utakmice., zavisno od procene selektora i broj odzvanih igrača koji su pozvani u Leskovac. OFS Leskovc je preduzeo obavezu oko suđenja i same organizacije ove selekcije.\nOva selekcija dece rođenih 2007 godište je možda jedna od naj taletovanijih u poslednjh nekoliko godina na teritoriji FS- RIS-a . Predvideli smo da za svako mesto u timu odaberemo po tri igrača, kako bismo stvorili što veću konkurenciju. Za koje ćemo se odlučiti ja i kolega Dejan Branković bićemo na slatkim mukama. Ipak potrudićemo se da odaberemo one najbolje, koje će nas zimus predstavljati u školi fudbala u Staroj Pazovi.\nUz veliku zahvalnost kolegama koji su radili sa ovom decom iz svih regiona na teritoriji FS-RIS-a, jer da oni nisu radili savesno nebismo ni imali ovakvu jednu dobru generaciju budućih pravih fudbalera sa naših prostora rekao je specijalno za naš portal Goran Radević.


Ova zemlja ukida sve mere od 5. marta i razmatra privremeno obustavljanje obavezne vakcinacije | Luftika\nOva zemlja ukida sve mere od 5. marta, razmatraju privremeno obustavljanje obavezne vakcinacije\nAustriji če sve mere zbog pandemije biti ukinute 5. marta, saopštili su austrijski zvaničnici. Na snazi će ostati samo mera nošenja maski na određenim mestima, javljaju austrijski mediji\nKorona virus, Evropa i svet: Dok Engleska ukida sve mere, kako je u drugim…\nKako je ranije najavljeno, vlada zajedno sa guvernernima pokrajina treba da donese odluku o daljem popuštanju mera uz obrazloženje da je situacija u bolnicama i pored velikog broja novozaraženih stabilna. Učesnici sastanka žele danas da proglase 5. mart za „dan slobode“, po uzoru na Veliku Britaniju.\nInače, prema ranijoj odluci vlade, 19. februara uslediće dalje popuštanje mera. Tako će se u ugostiteljstvu, hoteljerstvu i za manifestacije preći sa 2G na 3G pravilo čime nevakcinisani, uz negativan test, ponovo dobijaju pristup kafićima, restoranima, hotelima, koncertima, utakmicama.\nIsto tako od 5. marta biće moguće privatne i javne proslave, koncerti, sajmovi i drugi skupovi bez ograničenja broja prisutnih.\nUkida se i karantin za inficirane bez simptoma, a jedino što će ostati je obaveza nošenja maski na određenim mestima, kao što su javni prevoz i supermarketi.\nRazmatra se i privremeno obustavljanje obavezne vakcinacije, koja je uvedena pre desetak dana.\nU Austriji, na dan kada se donosi odluka o ukidanju svih epidemioloških mera početkom marta, registrovan je novi rekordan broj novozaraženih korona virusom.\nU protekla 24 sata zabeleženo je 38.256 novih infekcija, a sa 44 preminulih dostignut je crni rekorda broja umrlih od kovida u jednom danu.\nBroj hospitalizovanih kovid pacijenata ostao je gotovo nepromenjen sa 2.232 i 201 na intenzivnoj nezi.\nUčesnici sastanka žele danas da proglase 5. mart za „dan slobode“, po uzoru na Veliku Britaniju.\nOd besplatnog testiranja u Austriji profitiraju velike laboratorije, a troškovi testiranja znatno su prevazišli troškove nabavke vakcina, zbog čega su sve glasniji zahtevi za njihovo ukidanje.\nDo sada je urađeno više od 286 miliona korona testova, a dato je 17,9 miliona doza vakcina protiv kovid19.\nSa pola miliona PCR testova dnevno, Austrija je postala „svetski prvak u testiranju“, ali to testiranje skupo košta poreske obveznike u zemlji, mnogo skuplje od vakcinisanja.\nPoslanički upit stranke NEOS, pokazao je da je samo Ministarstvo zdravlja prošle godine imalo troškove od 1,7 milijardi evra za testiranje.\nZa tekuću godinu se računa sa troškovima u visini od 1,3 milijardi evra.\nU tim brojevima nisu uračunati testovi u školama.\nPoređenja radi, troškovi vakcinacije su prošle godine iznosili 0,47 milijardi evra, a za ovu godinu procenjuje se da će dostići 0,75 milijardi evra.\nMinistarstvo finansija za prošlu i pretprošlu godinu izdvojilo je 2,6 milijardi evra za testove.\nPoređenja radi, nabavka vakcina u istom periodu koštala je oko 340 miliona evra.\nOd početka pandemije sprovedeno je oko 97 miliona PCR i oko 189 miliona antigenskih testova, što je ukupno 286 miliona testova, ili 32 testa po stanovniku Austrije.\nVelike laboratorije, poput „Lajfbrejn“, imaju veliku korist od strategije širokog testiranja.\nU Beču „Lajfbrejn“, prema rečima šefa te laboratorije Mihaela Havela, naplaćuju oko šest evra po PCR testu putem grgotanja, a pošto se radi dnevno 400.000 testova, to je dnevni obrt u visini od 2,4 miliona evra.\nPreduzeća koja sprovode testiranje svojih zaposlenih dobijaju od države paušalnu svotu od 10 evra po sprovedenom i zavedenom antigenskom ili PCR testu.\nApoteke za sprovedeni test dobijaju 25 evra.\nKritičari besplatnog testiranja smatraju da to nije potrebno kada postoji obavezna vakcinacija, a i mišljenja su da strategija testiranja nije doprinela rastu vakcinacije.\nDanska prva zemlja u Evropi koja je ukinula sve kovid restrikcije\noznakeantikovid mere austrija korona


Socijalnu pomoć u BiH koriste 133.942 osobe, najviše ih je u Sarajevu i Tuzli – Haber.ba\nIako je mnogo veći broj ljudi u Bosni i Hercegovini koji teško preživljavaju mjesec, samo oni najugroženiji u društvu imaju pravo na socijalnu pomoć, a takvih je 133.942, saznajemo iz institucija nadležnih za pružanje socijalne zaštite.\nSiromaštvo u BiH - Klix.ba\nOsnovna načela o stalnoj novčanoj pomoći u Federaciji BiH uspostavljena su federalnim zakonom, ali prava na socijalnu pomoć detaljno su utvrđena kantonalnim zakonima.\nTako se visina stalne novčane pomoći u FBiH kreće od deset do 20 posto prosječne neto plaće ili se iznos ove pomoći izračunava tako da dopuni prihod pojedinca ili porodice te dostigne 20 posto prosječne mjesečne neto plaće. Danas mjesečna socijalna pomoć u FBiH iznosi od 100 do 120 KM.\nVisina stalne novčane pomoći za pojedince u RS-u iznosi 15 posto od prosječne neto plaće u ovom entitetu. Porodice sa dva člana primaju 20 posto osnovice, porodice sa tri člana 24 posto osnovice, sa četiri člana 27 posto te sa šest i više članova 30 posto osnovne neto plaće u RS-u, piše “Klix.ba“.\nNajmanje korisnika u BPK\nUpitna je relevantnost podataka o broju korisnika socijalne pomoći u BiH, jer nadležni nemaju finansijskih sredstava za izradu jedinstvene baze podataka i socijalne karte.\nPodaci Federalnog ministarstva rada i socijalne politike kažu kako FBiH ima ukupno 73.016 korisnika socijalne pomoći. Najviše ih je u Kantonu Sarajevo, 15.685 korisnika, te Tuzlanskom kantonu, 15.622 korisnika.\nUnsko-sanski kanton ima 2.546 korisnika socijalne pomoći, Posavski kanton 2.643 korisnika, Zeničko-dobojski kanton 16.838 korisnika, Srednjobosanski kanton 9.367 korisnika, Hercegovačko-neretvanski kanton 6.297 korisnika, Zapadnohercegovački kanton 1.940 te Kanton 10 1.747 korisnika socijalne pomoći.\nNajmanje građana, njih 331, koji primaju novčane naknade zbog različitih socijalnih problema je u Bosanskopodrinjskom kantonu.\nŠto se tiče FBiH, korisnici socijalne pomoći razvrstavaju se u osam kategorija. To su socijalna pomoć za djecu bez roditeljskog staranja, za odgojno zanemarenu djecu, za odgojno zapuštenu djecu, za djecu čiji je razvoj ometan porodičnim prilikama, pomoć za materijalno neosigurane osobe, pomoć za stare osobe bez porodičnog staranja, pomoć za osobe i porodice koje se nalaze u stanju socijalne potrebe te za osobe s društveno negativnim ponašanjem.\nSlično ko i u FBiH, Zakon o socijalnoj zaštiti RS-a prepoznaje dvije osnovne grupe korisnika socijalne pomoći. Prva kategorija su djeca bez roditeljskog staranja, sa smetnjama u razvoju, čiji je razvoj ometen porodičnim prilikama, koja su žrtve nasilja, žrtve trgovine djecom, s društveno neprihvatljivim ponašanjem, izložena socijalno rizičnim ponašanjima i kojima je zbog posebnih okolnosti potrebna socijalna zaštita. Druga kategorija su punoljetne osobe koje su materijalno neosigurane i za rad nesposobne, osobe s invaliditetom, starije osobe bez porodičnog staranja, s društveno negativnim ponašanjem, žrtve zloupotrebe psihoaktivnih supstanci, žrtve nasilja u porodici, žrtve trgovine ljudima i osobe kojima je zbog posebnih okolnosti potrebna socijalna zaštita.\nNjega druge osobe\nKako saznajemo iz Ministarstva zdravlja i socijalne zaštite Republike Srpske, u manjem bh. entitetu registrovano je ukupno 49.199 korisnika socijalne pomoći.\nNajveći broj građana u RS-u prima novčani dodatak za pomoć i njegu druge osobe, a njih je 25.512. Na drugom mjestu su oni koji primaju jednokratnu novčanu pomoć – 10.481 korisnik.\nU Brčko distriktu prava na socijalnu pomoć na mjesečnom nivou prima 11.727 osoba. Najviše je djece koja primaju mjesečni dodatak – 7.499 korisnika. Stalnu novčanu pomoć i porodični dodatak u Distriktu Brčko prima 927 korisnika, a dodatak za njegu i pomoć drugoj osobi 2.702 korisnika.\nAnaliza Centra za društvena istraživanja Analitika iz 2016. godine pokazala je tri osnovna problema u sistemu socijalne pomoći u BiH – fiskalna neodrživost, niska efikasnost i nejednakosti u pristupu socijalnoj pomoći.\nU ovoj analizi zaključeno je kako sistem socijalne pomoći u BiH ne uspijeva utjecati na smanjenje siromaštva i značajnije podići kvalitet života osoba u stanju socijalne potrebe, ne postiče razvoj ljudskih potencijala, ne ohrabruje, čak i destimulira.\nTeme:BiH, izdvojeno, Sarajevo, socijalna pomoć, Tuzla


Izvor: B92, 27.Jul.2021, 10:45\nMnogima dan bez kafe ne može da počne, ali će ona uskoro više koštati.\nPovećale su se cene sirove kafe, pa se tako očekuje da će cene biti veće i u maloprodaji. Šta je glavni razlog za to - transport ili manjak radnika?\nGost Televizije Prva tim povodom bio je Aleksandar Bogunović, sekretar Udruženja za biljnu proizvodnju i prehrambenu industriju.\n"Nalazimo se u samom vrhu po potrošnji kafe - 4,4 kilograma se troši po stanovniku. Cena se nije menjala >> Pročitaj celu vest na sajtu B92 << 4 godine, iako je akciza povećana, ali su rast akcija amortizovali sami proizvođači kafe", podsetio je Bogunović.\nStižu nova poskupljenja: Evo šta ćemo sve plaćati više\nOva godina, ipak, specifična je - i to ne samo zbog pandemije.\n"Na cenu utiče i situacija u Brazilu. Slično se desilo i 1978. godine. Naime, imali smo jedan jako hladan talas i rod je drastično podbacio. Brazil snabdeva jednu trećinu svetske potrebe za kafom", navodi sagovornik pomenute televizije.\nKako dodaje, proizvođači i dalje rade sa zalihama.\n"Prve veće nabavke možemo očekivati krajem avgusta ili u septembru. Tada će se najverovatnije dešavati i korekcija cena. Može da se pretpostavi da će poskupljenje biti 10 do 12 dinara po 100 grama kafe", kazao je Bogunović.


Venecijanska komisija u svom mišljenju poziva opoziciju u Srbiji da se uključi u proces ustavnih reformi\nVenecijanska komisija pozdravila je amandmane kojima bi Ustav Srbije trebalo da se uskladi sa evropskim i međunarodnim standardima u oblasti pravosuđa, poručeno je iz Saveta Evrope.\nVenecijanska komisija, kao telo stručnjaka za ustavno pravo Saveta Evrope, u svom mišljenju poziva opoziciju u Srbiji da se uključi u proces ustavnih reformi i preporučuje dodatna poboljšanja u vezi sa izborom i sastavom visokih sudskih i visokih tužlačkih saveta.\n-Čini se da u Srbiji trenutno postoji potreban politički zamah za postizanje zadovoljavajućih rezultata, navodi Venecijanska komisija.\nVenecijanska komisija pozdravlja, između ostalog, uvođenje načela neprenosivosti sudija, funkcionalnog imuniteta za sudije i tužioce, ukidanje probnog roka za sudije i tužioce, odredbu prema kojoj Visoki savet sudstva više neće biti raspušten ako ne donese odluku u roku od 30 dana kao i uklanjanje nadležnosti Narodne skupštine u izboru i prestanku funkcije predsednika sudova, republičkog javnog tužioca i javnih tužilaca.\nSrbija dobila pozitivno mišljenje Venecijanske komisije za promene Ustava\nMinistarka Popović: Glavni cilj izmena Ustava je "isterivanje" politike u izboru sudija i tužilaca\nIzmene Ustava Srbije tiču se sudstva, a evo zašto je to od značaja za svakog od nas\nDačić: Promene Ustava nisu u domenu političke borbe, već priče o nezavisnosti pravosuđa\nDa bi se poboljšali nacrti amandmana, stručnjaci Saveta Evrope preporučuju da se preispita sastav petočlane komisije koja predstavlja mehanizam protiv zastoja koji bi trebalo da izabere članove Visokog saveta sudstva i Visokog saveta tužilaca u slučaju da ih Narodna skupština blagovremeno ne izabere.\nPozdravljajući predlog da Visoki savet sudstva bude sastavljen od 11 članova, Venecijanska komisija podseća da bi, prema evropskim standardima, najmanje polovinu njegovih čanova trebalo da čine sudije koje imenuju njihovi kolege.\n-Sada je u Visokom tužilačkom savetu manje tužilaca nego u prošlosti što se ne preporučuje, kaže Venecijanska komisija\nIz Saveta Evrope napominju da je za srpske vlasti prioritetno da izmene Zakon o referendumu u skladu sa nedavnim preporukama Venecijanske komisije, jer će se ovaj zakon primenjivati na ustavni referendum koji će biti organizovan nakon usvajanja nacrta ustavni amandmani.\nVenecijanska komisija pozdravila predlog Zakona o referendumu\nMinistarstvo državne uprave uputilo poziv građanima\nVenecijanska komisija Savet Evrope Ustav Srbije referendum\nPredsednik Skupštine Ivica Dačić danas raspisuje referendum\nSkupštinski odbor izglasao kako će glasiti pitanje na referendumu\nSkupština raspravlja o Predlogu budžeta, Zakonu o referendumu i ustavnim amandmanima\nDačić najavio kada bi Srbija mogla da izađe na referendum


Referendum 2022: NE, po cenu sopstvene štete - Milan Antonijević - Peščanik\nReferendum 2022: NE, po cenu sopstvene štete\nČinilo se u jednom trenutku, nakon mog teksta u dnevnom listu Politika da ću, ako se izuzmu ustavopisci, ostati u potpunosti usamljen na sceni u javnom zagovaranju za „da“ u nedelju. Još sam i prozvan zbog toga što sam se javno oglasio jasnim stavom, jer osećam obavezu da građanima, tj. narodu približim o čemu se u nedelju glasa u celoj Srbiji.\nSrećom, poslednjih dana sve je više hrabrih pojedinaca, pre svega sudija i tužilaca iz dva najveća strukovna udruženja koji iza sebe imaju decenije borbe za nezavisno pravosuđe, od perioda Slobodana Miloševića, preko pogubne reforme nakon Ustava 2006. koji danas nastojimo da izmenimo. Svi oni se trude da građanima objasne koliki je ovo korak napred i koliko je trenutak važan. Ističu se nastupi tužioca Predraga Milovanovića, člana Državnog veća tužilaca, po kome predviđene izmene predstavljaju ozbiljan evolutivni iskorak, a koga naša javnost zna po velikoj ulozi i rekao bih hrabrosti pri vođenju postupka nakon paljenja kuće novinara Jovanovića u Grockoj.\nNaravno da bih voleo i radim na tome da Srbija bude zemlja u kojoj će se o amandmanima u oblasti pravosuđa javno oglasiti i mnogi drugi. Voleo bih da pročitam autorski tekst Republičkog javnog tužioca u kome bismo videli na koji način će predložene izmene njoj biti od pomoći da se odupre političkim pritiscima, da pojasni da po ovim izmenama Ustava iz njene senke treba da iskorače budući javni tužioci i glavni javni tužioci. Voleo bih i da se oglase brojne sudije, članovi Visokog saveta sudstva, predsednici sudova, čak i brojni vršioci funkcije predsednika sudova.\nOglasila su se dva člana ovih tela, jedan je Vladimir Đukanović koji se lavovski bori da se Ustav ne izmeni, čime bi on, kao predsednik skupštinskog Odbora za pravosuđe nastavio tamo da sedi i bira sudije i tužioce. Drugi je profesor Orlović koji u emisiji na RTS u kojoj smo polemisali o amandmanima nije želeo da se predstavi kao član Državnog veća tužilaštva, jer za to nema ovlašćenje već pomenute Zagorke Dolovac. Obojica su zastupala stavove da se na referendumu zaokruži NE, ali su propustili da pojasne građanima da zaokruživanjem DA obojici prestaje mandat u ova dva najviša pravosudna tela.\nU samom finišu referendumske kampanje, postalo je prilično mučno čitati i slušati komentare svih onih koji su protiv predloženog teksta amandmana, iz više razloga.\nPrvo, vrte se sada već toliko puta ispričane priče o sastavu Visokog saveta tužilaštva, te o petočlanoj komisiji, zapravo jedina dva pitanja u vezi sa kojima nije praćeno mišljenje Venecijanske komisije i možemo reći da se u vezi sa tim da je to loše svi odveć slažemo.\nDrugo, papagajski se ponavlja da nije bilo javne rasprave. Nakon 11 javnih slušanja koje je organizovala Narodna skupština, valjalo bi se zapitati – kako tačno zamišljate da bi javna rasprava o ovom pitanju trebalo da izgleda? Svaki korak je ispraćen od strane RTS-a i Politike, a retko koji drugi medij je u prethodnim godinama, koliko traje rasprava o amandmanima, pokazao interesovanje za ovu temu. Možda i sa pravom, jer kao što sam ranije argumentovao, uređenje svake, pa i sudske grane vlasti, nije nešto o čemu bi građani trebalo da se izjašnjavaju na referendumu.\nDalje, opet se ponavljaju teze o nelegitimnom, jednopartijskom parlamentu. Verujem da niko nije srećan zbog takvog parlamenta, pa ni sama vlast koja najpre zbog toga najavljuje prevremene izbore za april. Međutim, kako to tužilac Goran Ilić primećuje, otkad je pluralizam u Narodnoj skupštini garant kvalitetnog ustavnog teksta? Ako gledamo tekst iz 2006, to sigurno nije slučaj.\nNažalost, u završnim danima kampanje glasniji su postali čak i oni koji govore da je referendum izjašnjavanje o Rio Tintu, 5G mreži, vakcinaciji, Kosovu i da ne nabrajam sva druga zlonamerna skretanja sa istine da se izmene odnose isključivo na pravosuđe.\nIpak, najintrigantnija je vrlo bučna grupa onih koji su bez ikakvih racionalnih argumenata iz petnih žila za „ne“. Svi oni od reda u javnim nastupima već pri početku jasno kažu da su predloženi amandmani bolji od postojećeg stanja. Čak je i profesorka Rakić Vodinelić u Utisku nedelje, verovatno nesvesno, priznala da su amandmani dobri kada je rekla da je sigurna da ih „narodni poslanici ne bi nikada usvojili, da misle svojim glavama“, kao da naša parlamentarna tradicija (a i mnoge druge) poznaje odstupanje od glasanja nakon jasno formiranog stranačkog stava. No nakon priznanja da amandmani predstavljaju napredak, po pravilu sledi „ali“ i set argumenata koji nemaju veze niti sa referendumom, a često ni sa istinom. Kada jednom predstavniku ove grupe ponestane argumenata, sledi niz rečenica koje počinju sa „moje duboko uverenje je da…“, a onda nagađanja i gledanja u nebo. Bilo je i zluradih komentara da su predstavnici Društva sudija i Udruženja tužilaca učešćem u izradi ustavnih amandmana dali legitimitet celom procesu.\nMaske su u potpunosti pale u trenutku kada smo sa pravnih, kao i političkih, došli na argumente tipa „jedini cilj amandmana treba da bude da aktuelni pripadnici vlasti završe u zatvoru“. Malo suptilnije je o ovoj stvari govorio pripadnik akademske zajednice, zasigurno nedovoljno uključen u proces izrade amandmana, koji je naglasio da izbori nisu 3. aprila, već sad u nedelju 16. januara, jer građani se izjašnjavaju ne samo o tekstu amandmana, već i o onome ko je te amandmane stavio na referendum.\nMože se zaključiti da to što smeta svima ovima, a sigurno i mnogima koji će glasati „da“, definitivno treba da pokušaju da reše 3. aprila. Ili kako to jedna moja prijateljica kaže: „Neki ljudi po cenu sopstvene štete ne žele da se desi da ova vlast uradi nešto krupno u procesu evropske integracije“. I to je tako.\nSlično je i sa razočaravajućim pozivom grupe nevladinih organizacija u kojima se građanima savetuje da na referendumu glasaju „u skladu sa sopstvenom informisanošću“. Hajde da pretpostavimo da je 2018. onaj katastrofalni tekst amandmana stavljen na referendum, što jeste moglo da se desi i protiv čega smo se svi borili. Čisto sumnjam da bi NVO tada glumile neutralnost, već bi sa punim pravom vodile snažnu kampanju protiv amandmana. Očito je postalo nemoguće braniti tezu da amandmani nisu dobri, ali zato je jasno da nije dobar onaj ko ih je napisao i u roku predviđenom Akcionim planom za poglavlje 23 stavio na referendum.\nKad smo kod Akcionog plana i evropskih integracija, ponoviću da posebno zabrinjava stav brojnih proevropski opredeljenih pojedinaca i organizacija da je izmena Ustava u delu koji se odnosi na pravosuđe samo jedna od prelaznih mera, kao i da se u nedelju ne glasa za ili protiv integracija. Taj stav zastupaju oni koji od drveća ne vide šumu. Jasno je da se u nedelju ne glasa za ulazak Srbije u EU, ali se glasa o važnom koraku u procesu integracije, koji je preduslov za dobar deo sledećih koraka, a pre svega se glasa o pitanju koje je toliko važno da od njega EU neće nikada odustati.\nMožda najbolji odgovor onima koji odbijaju da ovo shvate daje Nataša Vučković u svom tekstu u Novom magazinu kada kaže da izmene nisu perfektne, nisu ni odlične, ali su korak napred u poređenju sa sadašnjim Ustavom. I u svakodnevnom životu, a naročito u političkim i državnim pitanjima, najčešće odlučujemo između lošeg i nešto boljeg.\nTreba biti fer i dodati da reforma pravosuđa izmenom Ustava nije kompletna. Naprotiv. Sledi izrada čitavog niza pravosudnih zakona od kojih će mnogo toga zavisiti, kao i njihova primena, ali taj most ćemo preći kada do njega dođemo. Biram da ne prizivam najgori mogući scenario, već da ovu reformu posmatram u dobroj veri i pozivam sve ljute protivnike amandmana da se u danu posle, ukoliko građani potvrde amandmane, nađemo na istoj strani, u borbi za nezavisno pravosuđe, za zakone koji slede.\nNa kraju, valja primetiti da je EU gotovo ostala bez prirodnih saveznika – političkih stranaka, civilnog sektora, proevropski naklonjenih pojedinaca – u naporima da Srbiju gura ka članstvu, pa je u vezi sa referendumom morala da se oglasi sama. U „pomoć“ je pozvala i zemlje Kvinte – Francusku, Italiju, Veliku Britaniju, Nemačku i SAD. Osim jasnog poziva vlastima u Prištini da Srbima omoguće glasanje na referendumu, u zajedničkom saopštenju ove grupe zemalja se navodi da pozdravljaju referendum o ustavnim promenama kao ključni korak u jačanju nezavisnosti pravosuđa i unapređenju transparentnosti i efikasnosti institucija vladavine prava. Verujemo da su ove reforme korak napred ka usklađivanju Srbije sa standardima Evropske unije koje će podržati proces pristupanja Srbije Evropskoj uniji.\nUstav će se neumitno u procesu evropske integracije menjati više puta. Slažem se sa mnogima da je propuštena prilika da se osnaže odredbe o zaštiti ljudskih prava, da se uredi rad Ustavnog suda, da se izmeni i sam način izmene Ustava. Nažalost, rešenja o kojima ćemo glasati u nedelju su maksimum koji smo sada u stanju da iznedrimo i kao što kaže sudija Omer Hadžiomerović, možda bi bilo dobro da uzmemo bar ovo, dok se neko ne predomisli.\nAuthor: Milan Antonijević